Iżlam Sunni

Ahl is-Sunna u l-Ġmiegħa jew Ahl is-Sunna jew l-Iżlam/Islam Sunni hija l-akbar fergħa tal-Iżlam, segwita minn 85–90% tal-Misilmin fid-dinja. Isimha ġej mill-kelma Sunna, li tirreferi għat-tradizzjoni ta' Muħammad. Id-differenzi bejn il-Misilmin is-Sunni u x-Xigħi ħarġu minn nuqqas ta' qbil dwar is-suċċessjoni ta' Muħammad u sussegwentement kisbu sinifikat politiku usa', kif wkoll dimensjonijiet teoloġiċi u ġuridiċi. Skont it-tradizzjonijiet Sunni, Muħammad ma ħalla l-ebda suċċessur u l-parteċipanti tal-avveniment Saqifa ħatru lil Abu Bakr bħala li jmiss fil-linja bħala l-ewwel il-Kalif (is-suċċessur). Dan jikkuntrasta mal-fehma x-Xigħa, li ssostni li Muħammad ħatar lirr-raġel ta’ bintu (Fatima) u l-kuġin tiegħu, Għali bin Abi Talib bħala l-Imam tal-Misilmin u s-suċċessur tiegħu.

 Etimoloġija 
L-aderenti tal-Islam Sunni jissejħu bl-Għarbi: Ahl as-Sunnaẗ wal-Ġamāgħaẗ (أهل السنة والجماعة, jfisser "in-nies tas-Sunna u l-komunità/ġmiegħa") jew Ahl as-Sunnaẗ (أهل السنة) fil-qosor. Bl-Ingliż, id-duttrini u l-prattiċi tagħha kultant jissejħu Sunnism, filwaqt li l-aderenti huma magħrufa bħala Sunni, Sunni Muslim, Sunnite, u Ahlus Sunnah.Bil-Malti, huwa imsejjaħ bħala Iżlam/Islam Sunnita jew Iżlam/Islam Sunni, filwaqt li l-aderenti huma magħrufa bħala sg. Sunni u pl. Sunnin (mill-Għarbi: sg. سُنِّيّ, Sunni, pl. سُنِّيُّون‎, Sunnijjūn), jew sg. Sunnita u pl. Sunniti.

L-Islam Sunni kultant jissejjaħ "Iżlam ortodoss", għalkemm xi studjużi jqisu din it-traduzzjoni bħala mhux xierqa.An Introduction to the Hadith. John Burton. Published by Edinburgh University Press. 1996. p. 201. Cite: "Sunni: Of or pertaining sunna, especially the Sunna of the Prophet. Used in conscious opposition to Shi'a, Shi'í. There being no ecclesia or centralized magisterium, the translation 'orthodox' is inappropriate. To the Muslim 'unorthodox' implies heretical, mubtadi, from bid'a, the contrary of sunna and so 'innovation'."

 Tagħlimiet 
alt=Kaligrafi tal-isem ta' Alla "Allah" u Profeta Muħammed, imdawwar bl-ismijiet tal-kalifi tar-Raxidin: Abu Bakr, Għumar, Għutman, u Għali. Fin-nofs t’isfel hemm l-ismijiet tal-Imamin Ħasan u Ħussajn.|daqsminuri|Kaligrafi tal-isem ta' Alla "Allah" u Profeta Muħammed, imdawwar bl-ismijiet tal-kalifi tar-Raxidin: Abu Bakr, Għumar, Għutman, u Għali. Fin-nofs t’isfel hemm l-ismijiet tal-Imamin Ħasan u Ħusejn.
Il-Koran, flimkien mal-Ħadit (speċjalment dawk miġbura Kotba S-Sitta) u l-kunsens ġuristiku vinkolanti, jiffurmaw il-bażi tal-ġurisprudenza tradizzjonali kollha fi ħdan l-Islam Sunni. Deċiżjonijiet mixx-Xarija huma derivati minn dawn is-sorsi bażiċi, flimkien ma' raġunament analogu, konsiderazzjoni tal-benesseri pubbliku u diskrezzjoni ġuristika, bl-użu tal-prinċipji tal-ġurisprudenza żviluppati mill-iskejjel legali tradizzjonali (sg. madhab, pl. madahib). Fi kwistjonijiet ta' twemmin jew kredu, it-tradizzjoni s-Sunni ssostni s-Sitt Pilastri tal-Imān (fidi/twemmin) u tinkludi l-iskejjel Axgħari u Maturidi ta' Kalam (teoloġija) kif wkoll l-iskola testwali magħrufa bħala teoloġija tradizzjonalista bħall-Atari.

 Referenzi 
Kategorija:Iżlam